Sisters of mercy מגיעים להופעה בארץ - מיינט הרצליה - חדשות הרצליה
20 אוקטובר 2018 / 20:37 November | 2015 | Bontie se Bloggery
Te Wees – Annatjie Louw, Stilbaai se Up-Cycle Artist
November 23, 2015 ~ Stories Uit My Wereld	~ 7 Kommentaar
Dit is presies wat sy doen. Sy up-cycle enigiets wat ongekunstelde mense (soos ek) sal weggooi. Sy maak dit nuut… en mooi. Die winkel is ‘n doolhof van “onthou jy nog”. Die naam “Te Wees” sê ook sommer alles van Annatjie, om “te wees”. Soos in om jouself te wees, om mens te wees of net… om te wees. Gaan lees gerus meer oor Annatjie en haar onderneming in die tydskrif Idees (uitgawe 169) November 2015.
Annatjie is emosioneel geheg aan elke item in haar winkel. As jy daar iets koop, wees verseker dit word aan jou afgestaan soos iemand wat noodgedwonge ‘n geliefde troeteldier moet verkoop. Moet nie verbaas wees as Annatjie jou na ‘n week of twee bel en vra of dit nog goed gaan met die item wat jy gekoop het nie!
Hier is ‘n paar onthou jy nog goeters:
Vindingryke besigheidsname op ons dorp.
November 22, 2015 ~ Stories Uit My Wereld	~ 8 Kommentaar
Uit die besigheid name is dit duidelik dat die dorp oorwegend Afrikaans is. Niemand is skaam om dit te wys nie.
Alles en nog wat is hier te kry! Vanaf bottels vir inmaak tot ‘n koffie winkel. Hulle bedien ‘n uitstekende ontbyt.
Ons groot gunsteling! As jy na gister wil verlang is Te Wees net die plek. Van oupa se skoenlees tot die gastekamer se wasskottel. Hou my blog dop. My volgende inskrywing gaan ek aan Te Wees opdra.
Gou Kou Goeters:
Baaija vir Biki:
Soos die naam aandui, een van die eerste besighede wat jy sien as jy oor die brug na die westekant van die dorp gaan.
Een van die beste kabinetmakers in die Suid Kaap
Leesfees – Prince Albert – 2015
November 9, 2015 November 13, 2015 ~ Stories Uit My Wereld	~ 4 Kommentaar
Ek is altyd huiwerig om iemand, skrywer, akteur of akademikus, wie se werk ek waardeer en wie ek respekteer, te ontmoet. Dit is nou persoonlik te ontmoet of om een of ander geleentheid by te woon waar so ŉ persoon ŉ spreker is. My vrees is dat die persoon my sal teleurstel en dat my indrukke van die persoon, en sy/haar werk, daaronder gaan lei.
So kom dit by die Prince Albert Leesfees. Ek het kaartjies deur die internet gekoop en met opgewondenheid uitgesien na die geleentheid. Die aanbieder was Daniel Hugo en sy vrou. Wie ken nie vir Daniel met die radio stem nie?
Daar het verskeie bekendes opgetree soos Susan Coetzer. Ek het haar vir die eerste keer in lewende lywe gesien toe ek saam met kolegas by die Blou Hond gaan eet het. Sy is een van my gunstelinge. Ongelukkig kon ek nie die onderhoud met haar bywoon nie. Dine van Zyl, die lekker kosboeke vrou, wat iewers in elke Afrikaanse huis op ŉ boekrak sit was ook daar. Dan natuurlik Dana Snyman.
Hoe nader dit aan die geleentheid gekom het, hoe meer het my opgewondenheid getaan. My vrees vir teleurstelling het amper daartoe gelei dat ek nie gegaan het nie. As dit nie vir vroutjie-doutjie was wat aangedring het nie, het ek sowaar tuis gebly.
Die ou wat ek bang was sou my teleur stel was niemand minder as Dana nie. Hy is my lekker lees, ontspantyd, skrywer. Ek het baie respek vir sy skryfstyl. Die gemaklike manier waarop hy ŉ doodgewone waarneming kan verander in ŉ skildery met emosie. Die skrywer van die “ideale geskenk” boeke waarmee elke Afrikaanse leser kan vereenselwig en geniet!
Nou ja, ek was hierdie keer nie teleur gestel nie.
Die verhoog geselsies was interessant en insiggewend. Onder andere, oor Self Publisering, gelei deur Daniel Hugo. Die paneel was ŉ produksie bestuurder van ŉ uitgewery, ŉ vryskut produksie bestuurder, die gepubliseerde skrywer en oud produksie persoon en… Dine van Zyl.
Dine van Zyl was, by hierdie onderhoud, die enigste een wat my bekommer het. Hoewel haar boeke gewild is en sy die laaste paar self gepubliseer het, klink die “kosboeke” vroutjie in hierdie gelese geselsskap so bietjie “uit”. Maar helaas! Ek was verkeerd! Dine van Zyl was die ster van die onderhoud. Sy was sprankelend, gemaklik en haar humor was uit die boonste rakke. Ongelukkig moet ek vir ander paneellede sê: “Dine van Zyl het julle “lime light” gesteel!
Paneel bespreking oor Self Publikasie (Dine van Zyl met groen baadjie)
Die ander verhoog geselsie was met my gunsteling rubriek en reisverhaal/essay skrywer, Dana Snyman. Dana was briljant! Soos sy boeke was die onderhoud met hom gemaklik, eenvoudig, humoristies en tog met daardie blatante eerlikheid. Dana het soos Dine van Zyl uitgestaan in die geselskap van die onderhoudvoerders. Die uur, wat toegelaat is vir die geselsie, was veels te min.
Onderhoud met Dana Snyman
Dankie Dine en Dana. Julle het dit die moeite werd gemaak om van Stilbaai af, die berge en dale na Prince Albert aan te durf.